CELEX: 62010CO0336
Language: fi
Date: 2011-04-08 00:00:00
Title: Unionin tuomioistuimen määräys (viides jaosto) 8 päivänä huhtikuuta 2011. # Administraţia Finanţelor Publice a Municipiului Târgu-Jiu ja Administraţia Fondului pentru Mediu vastaan Victor Vinel Ijac. # Ennakkoratkaisupyyntö: Curtea de Apel Craiova - Romania. # Työjärjestyksen 104 artiklan 3 kohdan ensimmäinen alakohta - Sisäinen verotus - SEUT 110 artikla - Moottoriajoneuvojen ensirekisteröinnin yhteydessä kannettava ympäristövero. # Asia C-336/10.

Unionin tuomioistuimen määräys (viides jaosto) 8.4.2011 – Administraţia Finanţelor Publice a Minicipiului Târgu-Jiu ja Administraţia
            Fondului pentru Mediu vastaan Ijac
      (asia C‑336/10)
      Työjärjestyksen 104 artiklan 3 kohdan ensimmäinen alakohta – Sisäinen verotus – SEUT 110 artikla – Moottoriajoneuvojen ensirekisteröinnin yhteydessä kannettava ympäristövero
      Verotus – Sisäinen verotus – Ympäristövero, joka kannetaan moottoriajoneuvojen ensirekisteröinnin yhteydessä kyseisen maan alueella (SEUT 110 artikla)
         (ks. 17 ja 18 kohta sekä määräysosa)
      
      Aihe
      
         
               Ennakkoratkaisupyyntö – Curtea de Apel Craiova – Aiemmin toisissa jäsenvaltioissa rekisteröityjen käytettyjen ajoneuvojen
                  rekisteröinti – Tietyssä jäsenvaltiossa tapahtuvan ensirekisteröinnin yhteydessä moottoriajoneuvosta kannettava ympäristövero
                  – Kansallisen lainsäädännön yhteensopivuus SEUT 110 artiklan kanssa
               
            Ratkaisu
      SEUT 110 artiklaa on tulkittava siten, että sen vastaista on se, että jäsenvaltio ottaa käyttöön ympäristöveron, joka kannetaan
         moottoriajoneuvojen ensirekisteröinnin yhteydessä tässä jäsenvaltiossa, jos tästä verotustoimenpiteestä on säädetty siten,
         että se tekee muista jäsenvaltioista ostettujen käytettyjen ajoneuvojen liikenteeseen päästämisen kyseisessä jäsenvaltiossa
         vähemmän houkuttelevaksi mutta ei tee samanikäisten ja yhtä kuluneiden ajoneuvojen ostamista kotimaan markkinoilta vähemmän
         houkuttelevaksi.